22-year-old-girl-jumped-from-the-fourth-floor-and-committed-suicide
Home BIHAR 22 वर्षीय युवती ने चौथे मंजिल से कूदकर की आत्महत्या, अगले महीने...
22 वर्षीय युवती ने चौथे मंजिल से कूदकर की आत्महत्या, अगले महीने होने वाली थी शादी
22 वर्षीय युवती ने चौथे मंजिल से कूदकर की आत्महत्या
नेहा कुमारी | नेशन भारत
रामकृष्णा नगर थाने के दीवा कॉलोनी स्थित एक मकान के चैथे तल्ले से कूदकर 23 वर्षीय युवती ने आत्महत्या कर ली है। घटना के बाद आसपास के लोगों में अफरा तफरी मच गयी । युवती को तुरंत फोर्ड अस्पताल ले जाया गया जहां डॉक्टरों ने उसे मृत घोषित कर दिया। युवती ने आत्महत्या क्यों की, इस बाबत कोई पुख्ता जानकारी नहीं मिल पाई है। पुलिस को मौके से कोई सुसाइड नोट भी नहीं मिला है। यह घटना लगभग चार बजे आसपास की है।मूल रूप से मुंगेर के बरियार पुर के निवासी मृतुंजय कुमार चैधरी के 22 वर्षीय बेटी रूही कुमारी अपने दो भाई गुलशन कुमार और रिषभ कुमार के साथ अर्जून सिहं के मकान के चैथे तल्ले पर किराये में रहती थी। मृतका के भाई गुलशन ने बताया कि पटना के कंकडबाग मे कोस्मेटिक का कारोबार करता हूँ । घटना के समय छोटे भाई रिषभ कोचिंग करने के लिए कंकड़ बाग गया था । घटना के समय घर पर कोई नही था । आत्महत्या क्यों की यह नही बता सकता ।
उन्होंने बताया कि छह माह पहले ही अजूर्न सिहं के मकान मे किराये पर रहेने के लिए आया हूं। इससे पहले रामकृष्णा नगर में दूसरे के मकान मे रहता था । मकान मालिक अर्जुन सिहं ने कहा कि अचानक किसी के गिरने की जोरदार आवाज आई मै समझा कि मेरी मां गिर गयी है। बाहर निकल कर देख रूही कुमारी तडप रही थी। खून से लथपथ युवती को स्थानीय लोगो फोर्ड अस्पताल ले गये जहां डाक्टरों ने मृत घोषित कर दिया। दो फ्लैट के बीच कुछ एरिया खुला हुआ था वही से कूदी है। मृतका एक निजी स्कूल मे शिक्षिका थी। एक माह के बाद युवती की शादी होने वाली थी जिसके कारण शिक्षिका के पद को छोड दी थी । मकान मालिक ने यह भी बताया कि दस पंद्रह दिन मे मकान खाली करने वाली थी। मृतका ने अपने रूम को ताला बंद करके छलांग लगयी है।
थानेदार सुबोध कुमार ने बताया कि मृतका के भाई भी आत्महत्या का कोई कारण नहीं बता पा रहे हैं। वह सिर्फ इतना ही बता रहे हैं कि दीदी ने छत से कूदकर आत्महत्या कर ली है। पुलिस ने शव को पोस्टमार्टम के लिए भेजकर मामले की जांच शुरू कर दी है। थानेदार यह बताया कि मामले की जांच कई एंगिल से की जा रही है। उन्होंने प्रेम प्रसंग में आत्महत्या करने से भी इंकार नहीं किया है। लेकिन, जांच के बाद ही कारणों का पता चलेगा।
Previous articleपटना मारवाड़ी महिला समिति द्वारा वाटर कूलर की ब्यवस्था की गई
Next articleआम्रपाली दुबे और आदित्य दुबे का गाना ‘पिया मेरा’ पर हुआ इन्टरनेट पर वायरल